"Ақыҭанхамҩа аминистр Беслан Џьопуеи сареи аицәажәара ҳаман. Иазыӡбан аҳақьымцәа рзы хәыҷык инарҭбааны ацхыраара аҟаҵара. Араион ақыҭа ахадацәа зегьы ҳарзасит. Ҳгәы иҭоу анраҳҳәа, зегьы ҳавагылеит. Доусы илшоз ала. Амандарин, афеихоа, ахәырма, алимон, ацха уҳәа абасала х-машьынак еиқәҳаршәеит. Ҩымш рыла зегьы аизгара ҳалшеит. Аҟәа, Гәдоуҭа, Очамчыра иҟоу агоспитальқәа рахь ишьҭын машьынак-машьынак, уаҟа даара гәахәарыла ирыдыркылеит аҳамҭа. Ҳгәы иҭоуп иара убас Аҟәа аинфекциатә хәышәтәырҭахьи Гаграҟеи ацхыраара ашьҭра. Иҳалшо ала аҳақьымцәа рус аҿы ргәы иахәаша ак аҟаҵара ҳҽазаҳшәеит", - ҳәа еиҭеиҳәеит Какубаа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
-
Аԥсны иҟоу урыстәылатәи амедицинатә усзуҩцәа ашәыри ацхеи ҳамҭас ирзынарышьҭит